CELEX: 22011D0165
Language: sk
Date: 2011-12-19 00:00:00
Title: Rozhodnutie Spoločného výboru EHP č. 165/2011 z  19. decembra 2011 , ktorým sa mení a dopĺňa príloha XIII (Doprava) k Dohode o EHP

15.3.2012   
            
            
               SK
            
            
               Úradný vestník Európskej únie
            
            
               L 76/57
            
         ROZHODNUTIE SPOLOČNÉHO VÝBORU EHP
   č. 165/2011
   z 19. decembra 2011,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 152/2011 z 2. decembra 2011 (1).
            
         
               (2)
            
            
               Nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba, nariadenie Európskeho parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi, nariadenie Európskeho parlamentu a Rady (ES) č. 551/2004 z 10. marca 2004 o organizácii a využívaní vzdušného priestoru v jednotnom európskom nebi a nariadenie Európskeho parlamentu a Rady (ES) č. 552/2004 z 10. marca 2004 o interoperabilite siete manažmentu letovej prevádzky v Európe boli rozhodnutím Spoločného výboru EHP č. 67/2006 z 2. júna 2006 (2) s úpravami špecifickými pre niektoré krajiny začlenené do dohody.
            
         
               (3)
            
            
               Nariadenie Európskeho parlamentu a Rady (ES) č. 1108/2009 z 21. októbra 2009, ktorým sa mení a dopĺňa nariadenie (ES) č. 216/2008 v oblasti letísk, riadenia letovej prevádzky a leteckých navigačných služieb a zrušuje smernica 2006/23/ES (3), sa má začleniť do dohody.
            
         
               (4)
            
            
               Smernica Európskeho parlamentu a Rady 2006/23/ES (4), ktorá je začlenená do dohody, sa zrušuje nariadením (ES) č. 1108/2009, pričom by sa mala naďalej uplatňovať a podľa dohody zrušiť až dňom začatia uplatňovania opatrení uvedených v článku 8c ods. 10 nariadenia (ES) č. 216/2008 zmeneného a doplneného týmto nariadením,
            
         PRIJAL TOTO ROZHODNUTIE:
   Článok 1
   Príloha XIII k dohode sa mení a dopĺňa takto:
   
               1.
            
            
               V bode 66n [nariadenie Európskeho parlamentu a Rady (ES) č. 216/2008] sa dopĺňa táto zarážka:
               
                           „—
                        
                        
                           
                              32009 R 1108: nariadenie Európskeho parlamentu a Rady (ES) č. 1108/2009 z 21. októbra 2009 (Ú. v. EÚ L 309, 24.11.2009, s. 51).“
                        
                     
         
               2.
            
            
               Do bodu 66z (smernica Európskeho parlamentu a Rady 2006/23/ES) sa dopĺňa tento text:
               „Na účely tejto dohody sa ustanovenia smernice vykladajú s touto úpravou:
               Smernica sa uplatňuje do dňa začatia uplatňovania opatrení uvedených v článku 8c ods. 10 nariadenia (ES) č. 216/2008 zmeneného a doplneného nariadením (ES) č. 1108/2009.“
            
         
               3.
            
            
               Znenie bodu 66z (smernica Európskeho parlamentu a Rady 2006/23/ES) sa podľa dohody vypúšťa dňom začatia uplatňovania opatrení uvedených v článku 8c ods. 10 nariadenia (ES) č. 216/2008 zmeneného a doplneného nariadením (ES) č. 1108/2009.
            
         Článok 2
   Znenie nariadenia (ES) č. 1108/2009 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 20. decembra 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5), alebo dňom nadobudnutia účinnosti rozhodnutia Spoločného výboru EHP č. 163/2011 z 19. decembra 2011 (6), podľa toho, ktorý dátum je neskorší.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 19. decembra 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Pozri stranu 36 tohto úradného vestníka.
   
      (2)  Ú. v. EÚ L 245, 7.9.2006, s. 18.
   
      (3)  Ú. v. EÚ L 309, 24.11.2009, s. 51.
   
      (4)  Ú. v. EÚ L 114, 27.4.2006, s. 22.
   
      (5)  Ústavné požiadavky neboli oznámené.
   
      (6)  Pozri stranu 51 tohto úradného vestníka.